### מדריך למורה

### מסכת ביכורים פרק ג משנה ה

# דין הגוזלות שהביאו עם הביכורים

יחד עם הביכורים היו מביאים גם עיטור ביכורים. כפי שכבר ראינו במשנה ג, לקראת הכניסה לירושלים היו מעטרים את סלי הביכורים. העיטור כלל תוספת פירות טריים ויונים. חלק מהיונים היו נקשרות לסל ואת חלקן היו מביאי הביכורים אוחזים בידיהם. משנתנו מלמדת שיש משמעות הלכתית לשאלה אם היונים נקשרו לסל הביכורים או הוחזקו בידיים.

**משך ההוראה**: חצי שיעור.

נוסח המשנה

## הַגּוֹזָלוֹת שֶׁעַל גַּבֵּי הַסַּלִּים - הָיוּ עוֹלוֹת.

## וּמַה שֶּׁבְּיָדָם - נוֹתְנִים לַכֹּהֲנִים.

מבנה:

המבנה הפשוט והקצר של המשנה מזמן לנו הזדמנות לעבוד מעט על תרשימי כאמד"ט.

במשנה שני מקרים ושני דינים:

1. הַעֲתיקו את תרשים ה**כאמד"ט** למחברותיכם והשלימו אותו בכוחות עצמכם:

תוכן

בעזרת האיור ניזכר מפני מה הוזכרו כאן בכלל היונים. לאחר מכן נבדיל בין יונים שנקשרו על הסלים – שהיו עולות – כלומר היו מקריבים אותן לעולה, לבין יונים שהיו מחזיקים בידיים – שאותן היו נותנים לכוהנים במתנה.

משמעות

חגי: כל משנה מחדדת יותר עד כמה הבאת הביכורים נעשית בחגיגיות וברוחב לב.

יעל: נכון, גם אנשי ירושלים וגם העולים לא חסכו דבר.

משימה \_\_:

תנו דוגמא ממשנה זו לרוחב הלב של מביאי הביכורים (רמז: חוץ מהביכורים הם הביאו משהו נוסף שלא היו חייבים להביא).

הישגים בהוראת המשנה:

מושגי תוכן

**קרבן עולה**

בבית המקדש היו סוגים רבים של קרבנות.

קרבן עולה הוא קרבן שכולו עולה למזבח.

בכיתות מתאימות ניתן להרחיב מעט יותר בנושא הקורבנות:

**קרבן עולה**

בבית המקדש היו סוגים רבים של קרבנות.

חלק מהקרבנות היו קרבנות **ציבו**ר וחלקם קרבנות **יחיד**.

חלק מהקרבנות היו קרבנות **חובה** וחלקם קרבנות **נדבה**.

חלק מהקרבנות היו **מן החי** (בקר, צאן ויונים) וחלקם **מן הצומח**.

במקרים מסוימים היה כל הקרבן עולה על גבי המזבח, ובמקרים אחרים היו מקריבים רק חלקים מסוימים של הקרבן, ואת שאר הקרבן היו אוכלים מביאי הקרבן והכהנים בטהרה. קרבן שעולה כולו למזבח נקרא **קרבן עולה**.

דפי עבודה

מצ"ב בעמוד הבא של מסמך זה.

עזרי הוראה

מצגת מבנה